43. schôdza NR SR - 5.deň - A. dopoludnia
Dátum: 2025-12-01
Poslanec: Dušenka, Igor (SLOVENSKO)
Druh vystúpenia: Vystúpenie v rozprave

bez zrušenia úradu nie je možné predsedníčku odvolať. Tá absurdita prečo sa úrad musí rušiť kvôli výmene vedenia je, keď si pozriete napríklad železničnú spoločnosť. Po dvoch nehodách muselo odstúpiť vedenie železníc. Môžeme si všetci zrejme gratulovať, že minister dopravy má tu kompetenciu odvolať vedenie železníc. Ak by malo železničná spoločnosť postavení ako úrad, tak táto vláda by bola schopná zrušiť železničnú dopravu na Slovensku, aby nemusel odstúpiť minister Ráž a aby bolo možné vymeniť vedenie. Presne o tom to je. Kvôli tomu, aby mohli odstrániť súčasnú šéfku úradu rušia celý úrad. Zakrývajú sa vraj vlastne i samotný pán podpredseda Gašpar hovorí, že majú vážne výhrady k práci prokurátori. Tak preto postavenie prokuratúry posilňujú? Lebo prokuratúra asi nerobí dobre svoju úlohu, tak kvôli tomu jej dávajú ešte ďalšiu možnosť, aby ona rozhodovala o, o poskytnutí ochrany? Nedáva to absolútne logiku. Ale áno aj pán Gašpar aj viacerí predstavitelia SMER-u potvrdili, že problém je vedenie. A to ako keby vyrovnanie práv a povinností zamestnancov a zamestnávateľov je, je úplná hlúposť z toho dôvodu, že zamestnanec a zamestnávateľ nemôžu mať z princípu rovnaké postavenie. To je prvý dôvod. Druhá vec je, že smernica jasne hovorí, iba o ochrane zamestnávateľov. Nie o ochrane zamestnancov. No a tretí dôvod je, že vlastne takýto dôvod majú pocit, že sa to aj ľahšie predá. Že vlastne sa posilní aj postavenie zamestnávateľa. Ale je to len figový list, pretože odo dňa účinnosti zákona končí aj šéfka úradu Dlugošová a na jej miesto nastúpi človek, ktorého vyberie sám a osobne Richard Raši. Bez návrhu kandidátov, ktoré mu predloží vláda. Nie. Odo dňa zrušenia úradu Richard Raši vyberie zástupcu namiesto pani Dlugošovej, ktorá bude na svojom poste do vtedy, kým Národná rada nezvolí nového predsedu alebo predsedníčku. Počas tejto doby budú mať zamestnávatelia 30 dní na to, aby sa obrátili na úrad a požiadali o súhlas či môžu daného zamestnanca prepustiť alebo preradiť. Keď tu niekto hovorí, že prokuratúra bude rozhodovať o odobratí ochrany, táto vláda nepotrebuje odobratie ochrany. Tejto vláde vadia zamestnanci, ktorí na svoje preradenie alebo prepustenie potrebujú odobrenie úradu. V priebehu troch, štyroch týždňov kým bude na čele úradu nominant, osobný nominant predsedu Národnej rady, predsedu HLAS-u Richarda Rašiho, bez problémov uzná dôvody a jednoducho udelí vybraným zamestnávateľom súhlas na to, aby svojich zamestnancov mohli prepustiť alebo preradiť. Pretože ani nadriadení prokurátori nevzhliadnu dôvody na to, že ochrana má byť odobratá. A to v zásade ani nepotrebujú. Keď sa zamestnávatelia ako ministerstvo vnútra zbaví policajtov okolo Čurilu potom im už je jedno či tu ochranu budú mať alebo nie. Lebo budú v úvodzovkách na úrade práce. Čiže v priebehu najbližších týždňov po zrušení úradu nominant HLAS-u bude môcť udeliť súhlas na preradenie alebo prepustenie nepohodlných zamestnancov pre vybraných zamestnávateľov. Čo mi nejde do hlavy je prečo si vláda kvôli takejto osobnej pomste berie za rukojemníkov aj obete trestných činov. Naozaj máte pocit, že tie obete si toho vytrpeli málo? Že ešte ich treba trochu pošikanovať a, a skrátka im na plecia naložiť ešte viac? Veď viď od tohto alebo budúceho týždňa budete posielať na úrad, ktorý nebude mať vymenenú ani ceduľku. Kde nebude jediného človeka, ktorý by tým obetiam vedel pomôcť. Ani jedného. A nie je ani vízia kto tam vlastne má prísť a kedy. Ja už som teraz spomínal aj to pripomína situáciu ako keby ste ľudí od lekárov posielali kúpiť si lieky do železiarstva. Ani v železiarstve tie lieky nemajú a nemajú tam ani personál. Alebo ako keby ste ich poslali kupovať si lieky na fakultu farmácie. Tí farmaceuti raz budú mať k dispozícii aj tie lieky a budú vedieť, ktoré majú predpísať ale v tomto momente nie. A tento stav bude trvať niekoľko týždňov, možno aj mesiacov. Pretože jedna jediná dobre fungujúcu alebo relatívne dobrá fungujúca agenda, ktorá na ministerstve spravodlivosti je a tí zamestnanci sa nebudú presúvať. Tí tam skrátka ostanú. S tým sa absolútne vôbec neráta. No a najhoršie je, že naozaj z dôvodu takéhoto zákona pomsty sa mstíte na tých najslabších. Lebo všetci tu prízvukujú, že ochranu neudeľuje úrad ale prokurátori. Prokuratúru ste si zatiaľ netrúfli zrušiť, tak ste si vybehli na, na v úvodzovkách slabšieho súpera na úrad na ochranu oznamovateľov. Tak toto je a pritom, ten úrad sa ničoho nedopustil. Ani, ani čo sa týka tej osobnej pomsty. On nepovedal, že Čurilovci nemôžu byť prepustení, lebo sa ich na to ani nikto nepýtal. Ľudia tu mesiace čakajú ako sa bude vyvíjať energopomoc. Mali sme tu dve skrátené legislatívne konania. Je mesiac do konca roka. Netušíme ako sa bude vyvíjať energopomoc. A to pritom úrad na ÚRSO jasne povedal, že cena elektriny sa zvýši o 35 %. Pomoc nikde. Starostovia, primátori, obchodníci ale aj bežní občania vás už vyše roka prosia, aby ste niečo robili s drobnou kriminalitou. Nechávate ich trpieť. Včera príklad zo Zlatých Pieskov o šiestej lúpež zlatníctva. Niečo neuveriteľné. Ale vy tu budete rušiť úrad na ochranu oznamovateľov. Pán minister uteká do Spojených arabských emirátov, aby chránil pilotov F1 pred kyberšikanov. Vie o čom hovorí, pretože ako internetový trol Tosma3 mnohých ľudí takto sekíroval. Ale nie, obete trestných činov a oznamovatelia, tak na tých si nie, že nespomenie. Tým ešte naozaj naloží a tú ochranu im vezme. Nepriama retroaktivita. Všetci oznamovatelia, ktorí majú dnes ochranu, polovica z nich o ňu príde. A už len z titulu, že to ich podanie nemá súvislosť priamo s ich zamestnávateľov. Tak ako aj predo mnou Roman Mikulec spomenul, jednoducho množstvo oznamovateľov nebude mať nárok na ochranu z jednoduchého titulu, že tú korupciu uvidia nie voči zamestnávateľovi ale nejakej podriadenej organizácii. Zamestnanci ministerstva vnútra uvidia korupciu na horskej záchrannej službe napríklad. Smola. To nie sú ich zamestnávatelia. A mnoho takýchto prípadov. Takže týmto asi by som to chcel uzavrieť a ukončiť svoje vystúpenie, že vláda sa absolútne nestará o ľudí a o problémy ľudí, ktoré ich tu trápia niekoľko mesiacov a rokov. Ale prednosť majú papaláši a ich zákonný pomsty. Ďakujem veľmi pekne. (Potlesk.)